ΤΟΠΟΘΕΤΗΣΗ ΑΝΑΡΧΙΚΩΝ ΟΜΑΔΩΝ 


Ίρείς µήνες µετά το γεγονός στον Περισό και έχοντας υπ’ όψη µας όλα όσα 
συνέβησαν στο διάστηµα αυτό - και εκδηλώθηκαν σε σχέση µε την γαρακτηριζόµενη σαν 
αλληλεγγύη - θεωρούμε απαραίτητο να καταθέσουµε ανοιχτά ορισμένα ζητήματα τα 
οποία αφορούν άµεσα όχι µόνο τους αναρχικούς αλλά και τον συνολικώτερο 
κοινωνικό αντικρατικό αγώνα. 


Α..- Αυτοί που ανέλαβαν εν είδει "εργολαβίας", όπως φαίνεται , την εν λόγω υπόθεση όχι 
απλά διανοήθηκαν αλλά και τόνισαν πως "κάνουν πολιτική". Στα πλαίσια αυτά υπήρξε η 
πολιτική απόφαση για µια ανειλικρινή στάση η οποία συνδυάστηκε µε µια πολιτική γραμμή η 
οποία επιχειρήθηκε να επιβληθεί µέσα από συγκεκριμένες απόψεις και πρακτικές ακόµα και 
µέσα στην Πρωτοβουλία Αναρχικών. 

Η ίδια πολιτική γραµµή, κινούμενη µέσα σε γενικότήτες και αοριστολογίες θεώρησε πως οι 
αναρχικοί-ες και η αγωνιζόμενη κοινωνία θα πρέπει να βρίσκονται σε µια κατάσταση 
οµιχλώδη (κάτι άλλωστε που είναι γνωστό πως εξυπηρετεί την κάθε πολιτική). 

Δεν µας ενδιαφέρει η δικονοµική υπεράσπιση σε σχέση µε το γεγονός του Περισού (που η ίδια 
η παραπάνω πολιτική γραµµή σκόπιμα άφησε σε οµιχλώδη κατάσταση). Ωστόσο αρκετοί 
δηµοσιογραφίσκοι ξερνοβολούν (Ῥουμελιώτης, Κυριακόπουλος) τον τελευταίο καιρό 
υπονοούμενα και υποδείξεις σχετικά µε την υπόθεση και τη στάση που τηρήθηκε απέναντι στις 
διωκτικές αρχές πυκνώνοντας ακόµα περισσότερο την ομίχλη χωρίς κανείς από τους 
αρμόδιους” να διαψεύσει ή τέλος πάντων να απαντήσει µε κάποιο τρόπο επί της ουσίας 
παρότι αρκετές αρκετές φορές δόθηκε ... "ευκαιρία" να συνεντευξιασθούν ή να "φιλοξενηθεί" 
κείμενό τους σε εφημερίδες. 

Β.- Η πολιτική αυτή γραμμη συνεπής στο ρόλο της κατέφυγε σε ανακρίβειες και ψέμματα 
αποκορύφώμα τῶν οποίων υπήρξε η "συνομωτική" απόφαση για την "κατάληψη" της ΑΣΟΕΕ, 
από 52 άτοµα. Αλλά. την προηγουµένη ηµέρα στη διάρκεια συζήτησης, όχι µόνο 
διαβεβαιώνονταν οἱ παριστάµενοι σύντροφοι ότι δεν επρόκειτο να γίνει τίποτα αλλά κλείστηκε 
μάλιστα και ραντεβού(!!!) δυό µέρες µετά, για να συζητηθεί µια ενδεχόμενη κατάληψη. Μετά 
και την δικαστική λήξη του επεισοδίου δηλώθηκε ανοιχτά και ανερυθρίαστα σε συντρόφους 
(από άτοµα της Πρωτοβουλίας) πως "τους ειπώθηκαν ψέμματα στη συζήτηση για να µη 
µαθευτεί από το κράτος" η επικείµενη κατάληψη! !! 

Αυτό αποτελεί ένα καινοφανές δείγµα "αναρχικής" συμπεριφοράς!!! 

Δεν χρειάζεται να πούμε πως αυτή η πολιτική και συνάµα "συνομωτική" πρακτική κατέληξε 
στην οικειοθελή παράδοση 52 ατόμων στα χέρια του κράτους εκτρέφοντας ένα κλήια 
καταστολής το οποίο δεν έχασαν καθόλου την ευκαιρία να εκμεταλλευτούν οἱ κρατιστές. 

Γ.-Φυσικά κάθε πολιτική επιδιώκει µέσα από την µισαλλοδοξία την επιβολή µε κάθε µέσο 
της κεντρικής γραμμής και χαρακτηρίζεται από την προσπάθεια αποκλεισμού µέ κάθε τρόπο 
απόψεων και πρακτικών που δεν είναι σύμφωνες μ’ αυτήν. 

Ετσι, δεν ξενίζουν οι απόπειρες αποκλεισμού συντρόφων και συντροφισσών που από την 
πρώτη στιγµή κινήθηκαν πρωτοβουλιακά στη βάση µιας πηγαίας αλληλεγγύης µε τον ισχυρισμό 
πως αποτελούν "αναρχικές σέχτες" που µε την πρακτική τους θα χαντακώσουν τον κρατούμενο, 
ούτε οι χυδαίες συμπεριφορές εν µέσω εκδηλώσεων (προς τέρψιν µπάτσων και χαφιέδων) προς 
όσους θεωρήθηκαν υποκλοπείς της παραγόµενης πολιτικής υπεραξίας(!), ούτε και οἱ 
αποποµπές όσων παρεξέκλιναν από τις αποφάσεις των οργάνων(!). Επιπλέον, είναι 
αδιανόητο, σε κάθε περίπτωση, να επιρρίπτονται ευθύνες σε συντρόφους αναρχικούς για τα όσα 
τυχόν θα συμβούν σε κάποιον που βρίσκεται όµηρος στα χέρια του κράτους!!! 

Ακριβώς επειδή όλα αυτά σαν στοιχεία της πολιτικής δεν ξενίζουν, από την άλλη επ' 
ουδενί θα πρέπει να θεωρηθούν πως βρίσκονται σε οποιαδήποτε σχέση µε την ΑΝΑΡΧΙΑ. 

Λ.-Στα πλαίσια της εν Λόγω πολιτικής οι τακτικές τύπου Σκυφτούλη δεν βρήκαν 
απλά µιµητές αλλά και ξεπεράστηκαν από κάποια άτοµα της Πρωτοβουλίας 
Αναρχικών. | 

Η κορύφωση τὠν προσπαθειών επιβολής της πολιτικής γραμμής κατέληξε στο δείξιµο 
συντρόφων, από συγκεκριµένα άτοµα της Πρωτοβουλίας,σαν δήθεν ενεχόµενων σε πρακτικές µε 
τις οποίες δεν συμφωνούσε η Πρωτοβουλία. Γεγονός που έγινε σε ανοικτούς χώρους και σε 


δρόμους όπου η παρουσία ασφαλιτών και χαφιέδων δεν είναι απλά αυτονόητη αλλά δεδομένη. 
Το ίδιο δείξιµο έγινε και µέσα στις συζητήσεις όπου σύμφωνα µε τις "συνομωτικές" απόψεις 
υπήρχε περίπτωση να μάθει το κράτος τα όσα λέγονται. 

Ε.- Είναι ακλόνητη άποψη και πρακτική µας και αποτελεί θεµελιακή αναρχική αντίληψη 
πως κανένα όργανο και κανένα άτοµο δεν µπορεί να γίνει αποδεκτό σαν καθοδηγητικό 
κέντρο. Κάθε συλλογικότητα και οµαδοποίηση µπορεί να εφαρμόζει τα όσα αποφάσισε από 
κοινού µέσα σε κλίμα συντροφικότητας και αλληλοσεβασμού. Αυτές τις επιθυμίες της µπορεί να 
τις θέσει µε τον δικό της τρόπο σε εφαρµογή. 

Οχι µόνο δεν δεχτήκαµε κανένα αυτοχριζόµενο καθοδηγητικό κέντρο και κανένα 
κρατούμενο σαν καθοδηγητή των αναρχικών, στις θελήσεις και αποφάσεις του οποίου θα πρέπει 
να υποταχθούν όλοι οι υπόλοιποι, αλλά και έµπραχτα µέχρι τώρα πετάξαµε στα σκουπίδια 
κάθε τέτοια απόπειρα. Το ίδιο θα συνεχίσουμε να κάνουµε και στο μέλλον. 

ΣΤ.- Μέσα από τις εκτιμήσεις και τις πρακτικές της η Πρωτοβουλία Αναρχικών (σχεδόν 
στο σύνολό της, µε κάποιες φωτεινές εξαιρέσεις) έδειξε πως ΔΕΝ ΠΙΣΤΕΥΕΙ πως ο Καμπούρης 
έκανε ΠΡΑΓΜΑΤΙΚΑ απεργία πείνας, [επιδεικνύοντας αδιαφορία σε σχέση µε την αγωνία που 
έκφραζαν διάφοροι σύντροφοι εκτός πρωτοβουλίας, ασχολούµενη στο τελευταίο τουλάχιστον 
διάστηµα - µέσα από ατέλειωτους αποχαυνωτικούς µονολόγους - µε απολογισμούς και 
εκτιμήσεις για την ανασύσταση του πολιτικού της λόγου(!)], καλλιεργώντας µε αυτό τον τρόπο 
ένα συνολικώτερο κλίµα εξαπάτησης της κοινωνίας και των αγωνιζόµενων ανθρώπων. 

Παρ' όλες τις προσπάθειες επιβολής της πολιτικής γραμμής, τα δειξίµατα σε δημόσιους 
χώρους, τις περιφρουρούµενες προς τα "έσω" πορείες και τα κάθε είδους πολιτικά τεχνάσματα, 
θεωρούμε πως οι ανεξέλεγκτες αναρχικές αντικρατικές πρακτικές έδωσαν το δικό τους 
αυτόνομο και πηγαίο παρόν ΚΑΙ σ' αυτό το διάστηµα µε αφορμή το συγκεκριµένο γεγονός της 
σύλληψης του Ο. Καμπούρη ή και ανεξάρτητα απ’ αυτό. 

Αναφερθήκαµε σ' όλα τα παραπάνω ζητήματα γιατί, εκτός των άλλων. αποτελούν γεγονότα 
και καταστάσεις που εμφανίζουν µια θεωρητική τάση, έναν "Αντιεξουσιαστικό Αριστερισμό” 
ο οποίος - όπως και η κάθε είδους πολιτική - στέκεται µε ανταγωνιστικό τρόπο απέναντι 
σε θεµελιακές αναρχικές αντιλήψεις και πρακτικές. 

Ἡ κοινωνία είναι γεμάτη από κάθε είδους πολιτικούς και τεχνικούς της εξουσίας και της 
επιβολής και δεν έχουµε την πρόθεση να επιτρέψουμε τον πολλαπλασιασμό τους αλλά και την 
ύπαρξη τους µέσα στις αναρχικές δραστηριότητες και απόψεις. 

Το κείµενο αυτό απευθύνεται σ' όλους όσους έχουν καθαρή καρδιά, δεν ανήκουν στην 
κατηγορία των "παλιών ιδεολόγων αναρχικών” και δεν έχουν τοίχους στ’ αυτιά τους... 

